PolyAgent/wiki_georgian_en_parallel_20231101 huggingface dataset:
Şerefiye, Borçka

Şerefiye, Borçka
Şerefiye is a village in the Borçka District, Artvin Province, Turkey. Its population is 199 (2021).
History
According to list of villages in Laz language book (2009), name of the village is Oxordiya, which derived from Laz language word "Oxordia" and means "big house". Most villagers are ethnically Laz.
References
Villages in Borçka District
Laz settlements in Turkey
მანგლისის ნაეკლესიარი

მანგლისის ნაეკლესიარი — არქიტეტურული ძეგლი თეთრიწყაროს მუნიციპალიტეტის დაბა მანგლისში, მანგლისის სიონის ჩრდილო-აღმოსავლეთით 200 მეტრში. ადგილობრივი მოსახლეობის თქმით აღნიშნულ ადგილს ეწოდება „მიჩეტკა“ და ხაზს უსვამენ, რომ მანდ ეკლესია არასდროს ყოფილა; მხოლოდ საფლავის ქვებია, რომლის გარშემოც გაურკევევლი ნნგრევებია.
ეკლესია აგებული ყოფილა ქიშა ქვის ნაკლებად დამუშავებული ლოდებით, ამავე ტიპის ქვებით არის აგებული გალავანიც, რომელიც შემოსდევს ნაეკლესიარს და მის გარშემო არსებულ სასაფლაოს. ადგილზე შემორჩენილია ხუთი კარგად გათლილი საფლავის ქვა, რომლებზეც ჯვრებია გამოსახული. მთლიანობაში ეკლესიის გარშემო 20-მდე ჩავარდნილი ადგილია, რომლებიც სავარაუდოდ საფლავებს უნდა წარმოადგენდნენ. აღსანიშნავია, რომ ნაეკლესიარიდან ამოსავლეთით და სამხრეთით 30-50მ-ს დაშორებით, ფიქსირდება ქვიშა ქვის ცუდად დამშავებული ლოდები, რომლებიც ზოგ შემთხვევაში თითქოს კედლის წყების შთაბეჭდილებას ტოვებენ. ნაეკლესიარის ზომებია: 7.7x4.7მ, შიდა სივრცე 5.5x2.6მ, კედლის სისქე მერყეობს 130-90 სმ შორის. გალავნის ზომებია: 26x16მ. მთლიანობაში ობიექტს უკავია 400 მ².
რესურსები ინტერნეტში
თეთრიწყაროს მუნიციპალიტეტის არქიტექტურული ძეგლები
მადრიდის აჯანყება

მადრიდის აჯანყება — მადრიდის მოსახლეობის აჯანყება საფრანგეთის იმპერატორ ნაპოლეონ I-ის მიერ ქალაქის ოკუპაციის წინააღმდეგ. აჯანყებით დაიწყო ომი ესპანეთის დამოუკიდებლობისათვის.
ნაპოლეონმა ქალაქის ოკუპაცია მოახდინა 1808 წლის 23 მარტს. ესპანეთის მეფე კარლ IV იძულებული გახდა გადამდგარიყო თავისი შვილის, ფერდინანდ VII-ის სასარგებლოდ. თუმცა ნაპოლეონმა ორივე შეიტყუა საფრანგეთის ტერიტორიაზე და დააპატიმრა ქალაქ ბაიონაში. აღნიშნულმა ფაქტმა გამოიწვია აჯანყება მადრიდში, რომელიც სასტიკად ჩაახშო იოაჰიმ მიურატიმ. ესპანეთის მეფედ ნაპოლეონის ძმის, ჟოზეფის, გამოცხადებამ მთელს ქვეყანაში მღელვარება გამოიწვია.
რესურსები ინტერნეტში
A Spanish language account of the events
Napoleon and the Spanish imbroglio
Napoleon's Total War
სქოლიო
ნაპოლეონის ომების ბრძოლები
ესპანეთის ისტორია
ნაპოლეონის ომები
1808
ქაბალაქი

ქაბალაქი (ქაბალაქა), — კავკასიის ალბანეთის ძველი დედაქალაქი (VI საუკუნემდე), მსხვილი სავაჭრო ცენტრი XV საუკუნემდე.
ისტორია
წერილობით წყაროებში პირველად გაბალაკის დასახელებით ქალკაქი მოიხსენიება I საუკუნის მეორე ნახევარში, უფრო ზუსტად პლინიუს უფროსის „ბუნების ისტორია“-ში. ქალაქ ხაბალა (გაბალაზე) II საუკუნეში ასევე მოგვითხრობს პტოლომე თავის გეოგრაფიულ სახელმძღვანელოში. ძველ გაბალს განვითარებული ჰქონდა სავაჭრო კავშირები მთელს მაშინდელ მსოფლიოსთან და წარმოადგენდა კავკასიის ალბანეთის სავაჭრო ცენტრს.
გაბალას თავს ხშირად ესხმოდნენ ხაზართა ურდოები. ისინი ფლობდნენ გაბალას ერთი საუკუნის განმავლობაში. ამიტომაც არაბმა დამპყრობლებმა შემდგომ ამ ქალაქს უწოდეს გაბალა-ხაზარი.
XVI საუკუნეში გაბალა სეფიანელთა ჯარმა გაანადგურა. გაბალას ნანგრევები განლაგებულია აზერბაიჯანის ტერიტორიაზე ჩუხურ გაბალას დასახლების აღმოსავლეთით და თანამედროვე ქალაქ გაბალას სამხრეთ-დასავლეთით. გაბალას ციხეს ნანგრევები მიოცავენ 25 ჰა ტერიტორიას. ციხის აღმოსავლეთით — ტაძრის მთიანი ნაკვეთია, რომლის ფართობიც გადაჭიმულია 50 ჰა-ზე.
გათხრები
გაბალას არქეოლოგიური გათხრები მიმდინარეობს XIX საუკუნის შუიდან. (იანოვსკი, დ.შარიფოვი, რ.ეფენდიევი, ი.ჯაფარზადე და სხვები). არქეოლოგებმა დაადგინეს, რომ კულტურული ფენის სისქე შეადგენს 5მ.
I საუკუნიდან XVIII საუკუნის მეორე ნახევრამდე წარმოიქმნა 4 კულტურული ფენა (ანტიკური დროის, ადრინდელი, განვითარებული და გვიანი შუასაუკუნეთის ). ეს თვალსაჩინოა ნუმიზმატული და სხვა არქეოლოგიური კვლევების შედეგად.
ზუსტად გაბალაში პირველად მთელი აზერბაიჯანის ტერიტორიაზე აღმოჩენილ იქნა ანტიკური ხანის კრამიტი. ასევე აღმოჩენილია ანტიკური პერიოდის კერამიკული ჭურჭელიც. ეს აღმოჩენები იძლევა საფუძველს ანტიკური ხანისადმი გაბალის მიკუთვნებას.
1906 წელს ქალაქში გათხრების შედეგად აღმოჩენილ იქნა ძველი ექვს სტრიქონიანი წარწერა, რომელიც სავარაუდოდ ძველალბანური დამწერლობაა. წარწერა წაღებული იქნა პეტერბურგში, მაგრამ გაურკვეველ ვითარებაში დაიკარგა.
ქალაქის კულტურულ ფენაში, რომელიც მიეკუთვნება IX—XIII საუკუნეებს, აღმჩენილი იქნა უამრავი თონე, ორმოები, მიწისქვეშა თიხის წყალგაყვანილობები, მინანქრის ჭურჭლები, რომლებსაც ძირზე დასმული ჰქონდათ ხელოსნის დამღები. ქალაქელბი ასევე ეწეოდნენ მებაღეობას, მიწადმოქმედებას, ხელოსნობას და ა.შ. IX—X საუკუნეების არაბული მონეტების გარდა გაბალაში ასევე აღმოჩენილია შირვანშაჰთა და ილდეღიზთა მონეტებიც.
2014 წელს გაბალაში გაიხსნა გაბალის არქეოლოგიური ცენტრი, რომელშიც რესტავრირების შემდეგ გამოფენილია 1500 მეტი ექსპონატი, რომლებიც აღმოჩინეს არქეოლოგიისა და ეთნოგრაფიის ინსტიტუტის გაბალის ჯგუფმა და კორეულმა არქეოლოგებმა SEBA-ს დახმარებით გაბალის, სელბირისა და გალას ტერიტორიაზე.
ფოტო გალერეა
სქოლიო
აზერბაიჯანის ისტორია
კავკასიის ისტორია
ყოფილი დედაქალაქები
ჩვეულებრივი გველგესლა

ჩვეულებრივი გველგესლა — შხამიანი გველი გველგესლასებრთა ოჯახისა. მისი სხეულის სიგრძე 75 სმ-ს აღწევს, არეალის ჩრდილოეთით გვხვდება ისეთი ეგზემპლარები, რომელთა სიგრძე 1 მეტრს შეადგენს. დედალი, ჩვეულებრივ, მამალზე დიდია. თავი მკვეთრადაა გამოკვეთილი კისრისგან, ზედა მხარეზე აქვს 3 დიდი (შუბლის და 2 კეფის) ფარი. დინგის წვერი მომარგვალებულია, ცხვირის ნახვრეტი გაჭრილია ცხვირის დარის შუაში. ტანის შეფერილობა იცვლება რუხიდან წითელ-მურამდე, დამახასიათებელია მუქი ზიგზაგური ზოლი ზურგზე და იქსისებრი ნახატი თავზე. ჩრდილოეთში ხშირია შავი ფორმები.
ფართოდაა გავრცელებული ევრაზიაში. ვრცელდება სკანდინავიიდან და ბალტიისპირეთიდან სამხრეთით (იბერიის ნახევარკუნძულის, იტალიისა და თითქმის მთლიანი საბერძნეთის გარდა), საფრანგეთამდე, ბრიტანეთამდე, აღმოსავლეთით — მთელი რუსეთის გავლით სახალინამდე, მონღოლეთამდე, ჩრდილოეთ კორეამდე და ჩინეთამდე. ბალკანეთში ფართოდაა მაღალმთიან ზონაში და აქვს ფრაგმენტული არეალი. მთებში აღწევს 3000 მეტრამდე. ტერიტორიაზე მათი განლაგება ერთობ არათანაბარია. ხელსაყრელ ადგილებში ქმნიან დიდ შეკრებებს — ე. წ. გველების კერებს, სადაც მათი სიმჭიდროვე შეიძლება 1 ჰექტარზე 90 ინდივიდი იყოს, თუმცა ხშირად არ აღემატება 3–8-ს. გამოზამთრების შემდეგ, ჩვეულებრივ, გამოდიან აპრილ-მაისში. ზაფხულში ყველაზე მეტად გვხვდება ცხოველების სოროებში, დამპალ ჯირკებში, ბუჩქებში, ნაპრალებში.
შეწყვილება მიმდინარეობს მაისის შუა ნახევრიდან ივნისის დასაწყისამდე. კვერცხცოცხლადმშობია; შთამომავლობის მასიური შობა აგვისტოში მიმდინარეობს. არეალის ჩრდილოეთ და ცენტრალურ ნაწილებში გველგესლა ახალ თაობას უკვე ერთ წელიწადში იძლევა. იბადებიან 17 სმ სიგრძისანი და უკვე შხამიანები არიან.
გველგესლა ხშირად თბება მზის გულზე. ნადირობს ძირითადად ღამით. რაციონში ჭარბობს წვრილი მღრღნელები, ბაყაყები, მწერები. ადამიანთან შეხვედრის დროს ცდილობს დაიმალოს. საფრთხის შემთხვევაში აქტიურად იცავს თავს, სისინებს, ასრულებს მუქარის გამომხატველ ნახტომებს და განსაკუთრებით საშიშ საკბენ ნახტომს, რასაც ყველაზე ადვილად იწვევს მოძრავი მოწინააღმდეგე. ამიტომ, მასთან შეხვედრის დროს არ შეიძლება მკვეთრი მოძრაობები. არ არის რეკომენდებული გველის კუდით დაჭერა, რადგან კბენის შესაძლებლობა გამორიცხული არაა.
გველგესლას ნაკბენს თან ახლავს ადგილობრივი ტკივილი, ჰემორაგიული შეშუპების გავრცელება, სისუსტე, გულისრევა, თავბრუსხვევა. შესაძლებელია გულის მოქმედების დარღვევა და თირკმლის უკმარისობის განვითარება.
თვითმკურნალობა დაუშვებელია. ანტიდოტის სახით რეკომენდებულია გველსაწინააღმდეგო შრატი „ანტიგიურზა“. შხამი შეიცავს ფერმენტებს, მათ შორის პროტეაზებს, ფოსფოდიესტერაზას, 5′-ნუკლეოტიდაზას, ფოსფოლიპაზა A2-ს, ჰიალუნორიდაზას, კინინოგენაზას და სხვა. შხამი შედის სხვადასხვა სამკურნალო პრეპარატის შემადგენლობაში.
სქოლიო
გველგესლა
ილკა ნუმისტო

ილკა ნუმისტო
ილკა კალევი ნუმისტო (დ. 24 აპრილი, 1944, ტურკუ, ფინეთი) — ყოფილი ფინელი მენიჩბე, რომელიც მონაწილეობდა 1960-იან წლებისა და 1970-იანი წლების შუა პერიოდის შეჯიბრებებში.
ოთხჯერ ზაფხულის ოლიმპიურ თამაშებზე მიიღო მონაწილეობა მარტო (1964 და 1972 წ.) და ასევე ოთხნიჩბიანი ნავით (1968, 1972 და 1976) 1000 მ მანძილი დაფარა. მისი საუკეთესო შედეგი მე-5 ადგილი იყო 1968 წლის ოლიმპიურ თამაშებზე მეხიკოში. 1972 წლის ზაფხულის ოლიმპიურ თამაშებზე ფინეთის ეროვნული ნაკრების მედროშე იყო.
ოლიმპიური თამაშების შემდეგ ნუმისტომ დაკავდა სპორტის ძალოსნური სახეობის სპორტით. 1986 და 1992 წლებში მან ხუთჯერ მონაწილეობა მიიღო ტურნირში World’s Strongest Man, მისი საუკეთესო მიღწევაა 1990 წელს მესამე ადგილი იყო. 1986 წელს იგი ტურნირის პირველი მონაწილე იყო, რომელმაც მაკგლაშენის ხუთივე ქვა აწია, მისი მიღწევა გაიმეორეს და ჯეფ კაპესი და იოუნ პაუდლ სიგმარსონმა იგივე ტურნირში გაიმეორეს. ნუმიტოს ასევე ფინეთის ძლიერი მამაკაცებს შორის სამჯერ მოხვდა.
სქოლიო
დაბადებული 24 აპრილი
დაბადებული 1944
ფინელი მენიჩბეები
ბოსტნეული კულტურები

ბოსტნეული კულტურები — ბალახოვანი მცენარეები, რომლებსაც საჭმელად იყენებენ. ბოსტნეული კულტურები განეკუთვნება 10 ოჯახს:
ჯვაროსანნი — კომბოსტო, ჭარხალი, თალგამურა (მიწამხალა), თალგამი, ბოლოკი, თვის ბოლოკი, პირშუშხა, წიწმატი;
ქოლგოსანნი — სტაფილო, ოხრახუში, ძირთეთრა, ნიახური, ცერეცო;
გოგრისებრნი — გოგრა, კიტრი, ნესვი, საზამთრო;
ძაღლყურძენასებრნი — პამიდორი, წიწაკა, ბადრიჯანი, ფიზალისი;
პარკოსნები — ცერცვი, ბარდა, ლობიო;
შროშანასებრნი — ხახვი, ნიორი, პრასი, ჭლიკვი, ღანძილი, სატაცური;
რთულყვავილოვანნი — სალათა, არდი, ძირშავა, არტიშოკი, ტარხუნა;
ჯიჯლაყასებრნი — ჭარხალი, ისპანახი;
მატიტელასებრნი — რევანდი, მჟაუნა;
მარცვლოვანნი — ტკბილი სიმინდი.
სიცოცხლის ხანგრძლივობის მიხედვით განარჩევენ ერთწლოვან, ორწლოვან და მრავალწლოვან ბოსტნეული კულტურებს. საჭმელად გამოსაყენებელი ორგანოების მიხედვით ბოსტნეული კულტურები იყოფა 4 ჯგუფად: ფოთლიანები — კომბოსტო, კამა, ოხრახუში, სალათა, ისპანახი და სხვა; ნაყოფიანები — კიტრი, ნესვი, საზამთრო, პამიდორი, ბადრიჯანი, ლობიო, სიმინდი და სხვა; ძირხვენები — თალგამურა, ბოლოკი, თვის ბოლოკი, სტაფილო, ჭარხალი და სხვა; ბოლქვიანნი — ხახვი, პრასა, ნიორი. მრავალწლოვანებს გამოყოფენ ცალკე ჯგუფად. ბოსტნეული კულტურები შეიცავს ვიტამინებს, აგრეთვე ნახშირწყლებს, ცილებს, ცხიმებს. ხახვში, ნიორში, ბოლოკსა და სხვა შემავალ ფიტონციდებს ახასიათებთ ბაქტერიციდული თვისებები. თითქმის ყველა ბოსტნეული ძვირფასი საკონსერვო ნედლეულია. ბოსტნეული კულტურების უმეტესობა ტროპიკული და სუბტროპიკული წარმოშობისაა, ბევრი მათგანი სითბოს მოყვარულია და მოითხოვს ნაყოფიერსა და ტენიან ნიადაგს. საქართველოში ბოსტნეული კულტურები ძველთაგანვე ფართოდაა გავრცელებული.
იხილეთ აგრეთვე
ნაყოფი (მცენარე)
ვეგეტარიანელობა
ლიტერატურა
Munro, Derek B., Small, E. 1997 Vegetables of Canada. NRC Research Press, Ottawa ISBN 978-0-660-19503-2
რესურსები ინტერნეტში
Photo ID of Vegetables by Capt. Pawanexh Kohli
UC Vegetable & Research Information Center
Fruits and Vegetables - Your Reference to Fruits and Vegetables, Veg Recipes, Healthy Diet, Healthy Life and Food Tips, Storage Information, Suppliers Directory.
1307

1307
მოვლენები
13 ოქტომბერი : საფრანგეთის მეფე ფილიპ IV ლამაზის ბრძანებით ტამპლიერთა ორდენის ყველა რაინდი შეიპყრეს, მოგვიანებით კი ერეტიკოსობის ბრალდებით აწამეს.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
7 ივლისი : ედუარდ I — ინგლისის მეფე (დ. 1239)
აგვისტო
სექტემბერი
ოქტომბერი
ნოემბერი
17 ნოემბერი : ჰეთუმ II — კილიკიის სომეხთა სამეფოს მმართველი (დ. 1266)
17 ნოემბერი : ლევონ IV — კილიკიის სომეხთა სამეფოს მმართველი (დ. 1289)
დეკემბერი
თარიღი უცნობია
ავეჯის მრეწველობა

ავეჯის მრეწველობა — ხის დასამუშავებელი მრეწველობის დარგი, რომელიც ამზადებს საყოფაცხოვრებო და საზოგადოებრივი შენობების ავეჯს.
საქართველოში ავეჯის მრეწველობა ინდუსტრიულ საფუძველზე 1921 წლიდან ვითარდება. საბჭოთა პერიოდში აშენდა თბილისის ავეჯის საწარმოო გაერთიანება „განთიადი“, მარელისის გრეხილი ავეჯის ფაბრიკა, ახალდაბის, ქუთაისის, ბათუმის ფაბრიკები, თბილისის გრეხილი ავეჯის ფაბრიკა და სხვა.
ლიტერატურა
ავეჯის მრეწველობა
ავარული ვიკიპედია

ავარული ვიკიპედია — ვიკიპედიის განყოფილება ავარულ ენაზე. თავისუფალი ენციკლოპედია. გაეშვა 2004 წელს. 2016 წლის 16 ივნისის მდგომარეობით მოიცავს 2275 სტატიას. 2006 წლის ივნისში შეიქმნა მე-100 სტატია. აქტიურ მომხმარებელთა რიცხვი დაახლოებით 20-მდეა.
რესურსები ინტერნეტში
ავარული ვიკიპედია
ვიკიპედიები ენების მიხედვით
ვახტანგ იაგორაშვილი

ვახტანგ იაგორაშვილი (დ. 5 აპრილი, 1964, თბილისი) — ქართველი სპორტსმენი, ოლიმპიური ბრინჯაოს მედლის მფლობელი თანამედროვე ხუთჭიდში (XXIV ოლიმპიური თამაშები, 1988, სეული).
არის მსოფლიოს ჩემპიონი (1990, ლაჰტი, ფინეთი; გუნდური), მსოფლიოს ვიცე-ჩემპიონი (1989, ბუდაპეშტი, უნგრეთი; გუნდური), მსოფლიოს ჩემპიონატის ბრინჯაოს პრიზიორი (1989, ბუდაპეშტი, უნგრეთი), ევროპის ჩემპიონი (1987, 1989; გუნდური), ევროპის ჩემპიონატის ბრინჯაოს პრიზიორი (1987), კეთილი ნების თამაშების ჩემპიონი (1986), სსრკ ჩემპიონი (1986, 1988, 1989), ასევე სსრკ თასის მფლობელი (1986, 1988). ვახტანგ იაგორაშვილს 1990 წელს მიენიჭა საბჭოთა კავშირის სპორტის დამსახურებული ოსტატის წოდება. 1991–2014 წლებში ცხოვრობდა ამერიკის შეერთებულ შტატებში და 1997 წლიდან ასპარეზობდა ამ ქვეყნის სახელით. 1997, 1999 და 2013 წლებში აშშ-ის ჩემპიონატში გაიმარჯვა, 2000 წელს კი პანამერიკული თამაშების ოქროს მედალი მოიგო, 1998 წელს მსოფლიოს ვიცე-ჩემპიონი გახდა.
ძირითადი შედეგები
ლიტერატურა
ელგუჯა ბერიშვილი, ქართული სპორტის ოქროს წიგნი, გვ. 118, თბილისი: პალიტრა L, 2013.
რესურსები ინტერნეტში
დაბადებული 5 აპრილი
დაბადებული 1964
თბილისში დაბადებულები
ქართველი თანამედროვე ხუთჭიდელები
საბჭოთა კავშირის სპორტის დამსახურებული ოსტატები
ქართველი ოლიმპიური პრიზიორები
El Piñón

El Piñón is a town and municipality of the Colombian Department of Magdalena. Officially founded in 1760 by Francisco Sayas, Ignacio Crespo, Vicente De la Hoz and others. On April 20, 1915 was proclaimed a municipality. Its economy is based on agriculture and farming. Its main tourist attraction is the Iglesia San Pedro Mártir (Saint Peter the Martir Church) and the Ave Maria Monument. The town celebrates carnivals, the Saint Peter of Verona Day in April, El Milagroso in September, the Unedited Song Festival and the Decimates Festival.
Corregimientos
Campoalegre
Cantagallar
Carreto
Playón de Orozco
Sabanas
San Basilio
Tío Gollo
Veranillo
Vásquez
References
External links
El Piñón official website
Gobernacion del Magdalena - El Piñón
Municipalities of Magdalena Department
გაეტის ალყა

გაეტის ალყა
ტერმინი გაეტის ალყა შეიძლება აღნიშნავდეს:
გაეტის ალყა (1707) — ბრძოლა ესპანური მემკვიდრეობისათვის ომის პერიოდში
გაეტის ალყა (1734) — ბრძოლა პოლონეთის მემკვიდრეობისათვის ომის პერიოდში
გაეტის ალყა (1798)
გაეტის ალყა (1806) — ბრძოლა მესამე კოალიციის ომის პერიოდში
გაეტის ალყა (1815) — ბრძოლა ნეაპოლიტანური ომის პერიოდში
გაეტის ალყა (1860) — ბრძოლა იტალიის აგერთიანებისათვის ომის პერიოდში
Otogi Manga Calendar

Otogi Manga Calendar (იაპ. おとぎマンガカレンダー) — დოკუმენტური შავ-თეთრი ანიმე სერიალი, რომელსაც იაპონიის ტელევიზია უჩვენებდა 1961-1964 წლებში შექმნილია რეჟისორ რიუიტი ეკოამას მიერ საკუთარ სტუდია Otogi-ში.
წარმოადგენს ტელევიზიით გადმოცემულ მსოფლიოში პირველ ანიმე სერიალს.
Otogi Manga Calendar მოგვითხრობს ისტორიული მოვლენების შესახებ, რომელშიაც მიმდინარეობს ანიმაციური ფოტოგრაფიებისა და ვიდეორგოლების მონაცვლეობა. ანიმე შეიცავს ორ სეზონს, რომელთაგან პირველი შედგებოდა 312 ეპიზოდისაგან და ეწოდებოდა „ისტორიის წამი“ (იაპ. インスタントヒストリー). თითოეული სერია ხუთ წუთს გრძელდება.
სერიალის მეორე სეზონიც პირველის მსგავსად ასევე 312 სერიას შეიცავს.
პერსონალები
რეჟისორი: რიუიტი ეკოამა
დამხმარე რეჟისორები: შინიჩი სუზუკი, მიჩიჰირო მატსუიამა
სცენარის ავტორი, მხატვარი-მულტიპლიკატორი: რიუიჩი იოკოამა, შინიჩი სუზუკი, მიჩიჰირო მატსუიამა
რესურსები ინტერნეტში
Otogi Manga Calendar (anime) at Anime News Network's Encyclopedia
Otogi Manga Calendar in Animemorial
სქოლიო
1961 წლის ანიმე
1962 წლის ანიმე
მარკო ვოვჩოკი

მარკო ვოვჩოკი (ნამდვილი სახელი და გვარია მარია ვილინსკაია; დ. 22 დეკემბერი, 1833 ― გ. 10 აგვისტო, 1907) ― უკრაინელი მწერალი. მისი ფსევდონიმი, მარკო ვოვჩოკი, პანტელეიმონ კულიშმა მოიფიქრა. ნაწარმოებებში ბატონყმობის საწინააღმდეგო მოსაზრებებს გამოთქვამდა და უკრაინის ისტორიულ წარსულს აღწერდა. 1857 წელს უკრაინულ ენაზე ვოვჩოკის კრებული „ხალხური ზღაპრები“ გამოიცა, რამაც ავტორს 1860-იან წლებში უკრაინაში ლიტერატურული დიდება მოუტანა. ვოვჩოკმა უკრაინული ლიტერატურა რამდენიმე ახალი ჟანრით გაამდიდრა. მარუსიას ამბავი, რომელიც ფრანგულ ენაზე ითარგმნა, XIX საუკუნის ბოლოს დასავლეთ ევროპაში პოპულარული ნაწარმოები გახდა. რუსულ ენაზე მისი თარგმანების პლაგიატთან დაკავშირებლი სკანდლის გამო 1870-იან წლებში ლიტერატურული კარიერა დაასრულა.
რესურსები ინტერნეტში
სქოლიო
უკრაინელი ქალი მწერლები
XIX საუკუნის ქალი მწერლები
XIX საუკუნის მთარგმნელები
დამიანე (დიპლომატი)

დამიანე (დიპლომატი)
დამიანე — XV საუკუნის II ნახევრის დიპლომატი. 1483 წელს მონაწილეობდა კახთა მეფის ალექსანდრე I-ის მიერ მოსკოვში გაგზავნილ ელჩობაში; იგი იყო კახეთის სამეფოს პირველი ოფიციალური დესპანი მოსკოვში, რომლის მიზანი იყო რუსეთთან დიპლომატიური ურთიერთობის დამყარება.
ლიტერატურა
რესურსები ინტერნეტში
ქართველი დიპლომატები
XV საუკუნის ქართველები
Megarachne

Megarachne servinei — ნამარხი ევრიპტერიდი Megarachne გვარისა. ცნობილია არგენტინის (კორდოვას მახლობლად) ზედა კარბონული (პენსილვანიური) ნალექებიდან. ფეხის სიგრძე 50 სანტიმეტს აღწევდა. თავდაპირველად იგი არასწორად მიაკუთვნეს ობობებს და მოიაზრებოდა როგორც ყველა დროის ყველაზე დიდი ობობა. ამან კი სერიოზული შეცდომა გამოიწვია CGI სატელევიზიო სერიებში Walking with Monsters. კომპანიას პროდუქცია უკვე გასაყიდად ჰქონდა გატანილი, როდესაც, 2004 წელს, Megarachne servinei ზუსტი ბიოლოგიური კლასიფიცირება მოხდა, ამიტომ შეცდომის გამოსწორება ვეღარ მოხერხდა. კომპანიამ მხოლოდ სახელი შეუცვალა გამოგონილ ობობას და მყიდველს წარუდგინა Mesothelae სახელით.
რესურსები ინტერნეტში
ობობათა სამყაროს დინოზავრები: Megarachne Servinei ძიებაში
Megarachne ესაა ევრიპტერიდი და არა ობობა
იყო თუ არა Megarachne მსოფლიოს უდიდესი ობობა? ახალი ცნობები სამხრეთ ამერიკული ნამარხის შესახებ
ძაღლის ზომის ობობები არ არსებობდნენ
Megarachne servinei (ნამარხის ფოტოთი)
სქოლიო
ევრიპტერიდები
ინკონფიდენტისი

ინკონფიდენტისი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 869 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პოსუს-დი-კალდასის შემადგენლობაში.
2010 წლის მონაცემებით, მოსახლეობა 6 908 ადამიანს შეადგენდა, მოსახლეობის სიმჭიდროვე 46.17 კმ²-ზე. ფართობი 149 611 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
Kosacan

Kosacan (also, Kosadzhan, Kasadzhan and Kosakan) is a village and municipality in the Sharur District of Nakhchivan Autonomous Republic, Azerbaijan. It is located 8 km in the south-east from the district center, on the plain. Its population is busy with warm nursery farm, grain-growing and vegetable-growing. There are secondary school, club, mosque and a medical center in the village. It has a population of 1,258.
Etymology
According to some researchers, is the name was brought by the families from Kusakan town in Turkey, which was destroyed by the Mongols in the 13th century. There are also specific areals of this name in the territory of Azerbaijan: Kosakan (Zangilan), and Kusekana / Kusəkəran (Lerik). In Turkey, the Kösedağ (Kosadagh) mountain has been registered in the 80 km from the Sivas. The Kosakan name is made from the word kosak from ancient Turkic languages ("closed, combined") and -an suffix ("place, location"); it was formed in connection with the transition of the people to sedentary life.
References
Populated places in Sharur District
აბდელ რაჰმან ალ-ბაზაზი

აბდელ რაჰმან ალ-ბაზაზი (დ. 20 თებერვალი, 1913, ერ-რამადი, ოსმალეთის ერაყი — გ. 28 ივნისი, 1973, ბაღდადი, ერაყი) — ერაყის სახელმწიფო და პოლიტიკური მოღვაწე. ერაყის საგარეო საქმეთა მინისტრი (1965), პრემიერ-მინისტრი (1965–1966) და პრეზიდენტის მოვალეობის შემსრულებელი (1966).
დაიბადა 1913 წლის 20 თებერვალს ერ-რამადის პროვინციის სოფელ ანსში, სოფლის მასწავლებლის ოჯახში. 1935 წელს დაასრულა ბაღდადის იურიდიული კოლეჯი. 1940 წელს დაინიშნა ამავე კოლეჯის პროფესორის თანაშემწედ. შემდეგ სწავლობდა ბაღდადის უნივერსიტეტში და ლონდონის სამეფო კოლეჯში. არის ავტორი რამდენიმე ნაშრომისა არაბული ნაციონალიზმის, სამართლის, ისლამისა და ერაყის ისტორიის საკითხებში.
1963 წლიდან არის ელჩი ჯერ ეგვიპტეში შემდეგ დიდ ბრიტანეთში, 1964–1965 წლებში ამავდროულად ოპეკის თავჯდომარეა. 1966 წლის 13-16 აპრილს აბდულ სალამ არეფის გარდაცვალების შემდეგ ასრულებდა ერაყის პრეზიდენტის მოვალეობას. 1968 წლის გადატრიალების შემდეგ დააპატიმრეს. 1969 წელს მიუსაჯეს ხანგრძლივი დროით პატიმრობა. 1970 წლიდან ჯანმრთელობის მდგომარეობის გაუარესების გამო გადაიყვანეს შინაპატიმრობაში. გარდაიცვალა 1973 წელს.
რესურსები ინტერნეტში
აბდელ რაჰმან ალ-ბაზაზი
ერაყის პრემიერ-მინისტრები
ერაყის პრეზიდენტები
ერაყის საგარეო საქმეთა მინისტრები
დაბადებული 20 თებერვალი
დაბადებული 1913
გარდაცვლილი 28 ივნისი
გარდაცვლილი 1973
ვასილივკა (სემენივკის რაიონი)

ვასილივკა (სემენივკის რაიონი)
ვასილივკა — სოფელი უკრაინაში. მდებარეობს პოლტავის ოლქის სემენივკის რაიონში. 2013 წელს სოფლის მოსახლეობა 716 კაცს შეადგენდა.
რესურსები ინტერნეტში
სოფლის ამინდი
სემენივკის რაიონის სოფლები (პოლტავის ოლქი)
Partizánske District

Partizánske District is a district in the Trenčín Region of Western Slovakia. It had been established in 1996, district area was previously a part of Topoľčany District. Partizánske district consists of 23 municipalities, from which 1 has a town status. Its main economic and cultural center is its seat Partizánske. Industry is a dominant branch. Density of population is ca. 1.5 times higher, than average is Slovakia.
Municipalities
References
Districts of Slovakia
Trenčín Region
He Knows You Know

He Knows You Know — ბრიტანული ნეო-პროგრესული როკ-ჯგუფ Marillion-ის სინგლი ალბომიდან Script for a Jester's Tear. სიმღერაში საუბარია ნარკოტიკების მომხმარებლებზე. გამოცემიდან ერთი კვირის შემდეგ სინგლი მოხვდა დიდი ბრიტანეთის ჩარტის 35-ე ადგილზე.
სიმღერები
7" ვერსია
He Knows You Know (მოკლე ვერსია) - 3:33
Charting the Single - 4:53
12" ვერსია
He Knows You Know - 5:07
He Knows You Know (მოკლე ვერსია) - 3:33
Charting the Single - 4:53
მუსიკალური ვიდეო
ლეიბლის EMI თხოვნით გადაღებული იქნა სიმღერის მუსიკალური ვიდეო, სადაც უკვე აღარ მონაწილეობდა მიკ პოინტერი. ფიში ამ კლიპში ასრულებს სიმღერის მთავარი გმირის, მარკ კელი და სტივ როზერი - ფსიქიატრიული საავადმყოფოს ექიმების, ხოლო პიტ ტრევავასი - ალბომზე გამოსახული მასხარას როლს. ამის გარდა, კლიპში ჩანს მარკ კელის ახლად დაბადებული შვილი ფრეია (რომელიც იმ დროისთვის სულ 3 კვირის ასაკის იყო). საგულისხმოა, რომ ფიში ამ ვიდეოში მაყურებლის წინაშე პირველად გამოჩნდა გრიმის გარეშე.
Marillion-ის სიმღერები
1983 წლის სიმღერები
დალიდა

დალიდა (17 იანვარი 1933 — 3 მაისი 1987) დაიბადა იტალიური სახელით იოლანდა კრისტინა ჯილიოტი — ეგვიპტეში დაბადებული იტალიური წარმოშობის და ფრანგად ნატურალიზებული მომღერალი. ცხოვრების ადრეული წლები ეგვიპტეში გაატარა, იტალიელთა უბანში, მაგრამ მოზარდობის ასაკში ცხოვრების უმეტესი ნაწილი საფრანგეთში გაატარა. გამოშვებული აქვს 55 ოქროს ჩანაწერი და ის პირველი მომღერალი იყო, რომელმაც ბრილიანტის დისკი ჩაწერა. დალიდა ასრულებდა და უშვებდა ალბომებს ათზე მეტ ენაზე, მათ შორის ფრანგულად, არაბულად, იტალიურად, ბერძნულად, გერმანულად, ინგლისურად, იაპონურად, ებრაულად, გერმანულად და ესპანურად.
ცნობილი გახდა ფრანგული და მსოფლიო მუსიკისთვის შესრულებული ძლიერი და მკაფიო შესრულებით. დალიდა თაყვანისმცემლებს დღემდე ახსოვთ მთელი მსოფლიოს მასშტაბით. 30 წლიანმა კარიერამ (მისი დებიუტი 1956 წელს შედგა, უკანასკნელი ალბომი კი 1986 წელს, გარდაცვალებამდე ცოტა ხნით ადრე ჩაწერა) და შემდეგ სიკვდილმა სახელგანთქმული მომღერლისა და ტრაგიკული დივას ხატი შექმნა.
1987 წლის 3 მაისს, დალიდა ბარბიტურატების (ნარკოტიკი) გადაჭარბებული დოზის შედეგად გარდაიცვალა. თვითმკვლელობის წინ დაწერილ წერილში ის წერდა: „La vie m'est insupportable... Pardonnez-moi“ — „ცხოვრება ჩემთვის აუტანელია... მაპატიეთ“.
დაკრძალულია პარიზში, მონმარტრის სასაფლაოზე. მის საფლავზე აღმართულია დალიდას რეალური ზომების ქანდაკება.
რესურსები ინტერნეტში
ოფიციალური
ოფიციალური საიტი –
Dalida Forever, Official Fanclub Website –
ბიოგრაფიული
Biography at RFI Musique (Radio France Internationale)
Biography at Télé Melody
Dalida at Billboard.com
დისკოგრაფია
Dalida discography at MusicBrainz
ფილმოგრაფია
Dalida: Le Film (Ego Productions Site) –
Dalida at AllRovi
ზოგადი
Place Dalida at the website of the Official Montmartre Tourist Information Authority
სქოლიო
ფრანგი მომღერლები
ფრანგი მსახიობები
დაბადებული 1933
გარდაცვლილი 1987
ქარცები

ქარცები — სოფელი საქართველოში, ახალქალაქის მუნიციპალიტეტში, ოკამის თემში. მდებარეობს ახალქალაქის პლატოზე, ზღვის დონიდან 1690 მეტრი, ახალქალაქიდან 20 კმ.
სოფელში დგას XIV საუკუნის ეკლესიის ნანგრევები. ეკლესია შიგნიდან მოხატული იყო, ჰქონდა ლაპიდარული წარწერა.
დემოგრაფია
2014 წლის აღწერის მონაცემებით სოფელში ცხოვრობს 110 ადამიანი.
ლიტერატურა
სქოლიო
ახალქალაქის მუნიციპალიტეტის სოფლები